 Na osnovu člana 46. stav (6) Zakona o izvršavanju Budžeta Unsko-sanskog kantona za 2026. godinu (,,Službeni glasnik Unsko-sanskog kantona", broj: 1/25) i Programa poticaja razvoja turizma za 2026. godinu, broj: 03-02-44-1179/2026 od 26.08.2026. godine Ministarstvo privrede objavljuje:

JAVNI POZIV
za odabir korisnika sredstava po Programu poticaja razvoja turizma za 2026. godinu po mjeri  ,,Jačanje konkurentnosti subjekata male privrede - 
FIZIČKIH LICA u turističko​-ugostiteljskoj djelatnosti"
I PREDMET JAVNOG POZIVA
Predmet Javnog poziva je prikupljanje prijava subjekata male privrede - fizičkih lica u turističko-ugostiteljskoj djelatnosti, definisanih Zakonom o poticaju razvoja male privrede za sufinansiranje projekata  prihvatljivih troškova definisanih tačkom V ovog Javnog poziva.

II PRAVO UČEŠĆA
Pravo učešća imaju subjekti male privrede definisani Zakonom o poticaju razvoja male privrede (,,Službeni glasnik Unsko-sanskog kantona", broj: 05/26) - fizička lica registrirana do 31.12.2025. godine, čija je osnovna ili dodatna djelatnost turističko-ugostiteljskog sektora, unutar dozvoljenih određenih područja po Klasifikaciji djelatnosti KD BiH 2010 („Službeni glasnik BiH“, broj: 47/10) definisanih članom 10. Programa poticaja razvoja turizma za 2026. godinu (u daljem tekstu: Program)
III USLOVI ZA DODJELU SREDSTAVA
Pravo na dodjelu poticajnih sredstava ostvaruju fizička lica definisana  tačkom II ovog Javnog poziva, a koja ispunjavaju sljedeće uslove:

a) da na osnovu Obavještenja o razvrstavanju prema klasifikaciji djelatnosti Zavoda za statistiku obavljaju registrovanu djelatnost unutar sljedećih područja/oblasti djelatnosti prema Klasifikaciji djelatnosti KD BiH 2010 („Službeni glasnik BiH“, broj: 47/10) na dan 31.12.2025. godine:
	RB
	PODRUČJE
	OBLAST

/GRANA/

RAZRED
	DJELATNOSTI ZA KOJE SE DODJELJUJU

POTICAJNA SREDSTVA

	1.
	I
	55.10
	Hoteli i sličan smještaj

	
	
	55.20
	Odmarališta i slični objekti za kraći odmor

	
	
	55.30
	Kampovi i prostori za kampiranje

	
	
	55.90
	Ostali smještaj

	
	
	56.10
	   Djelatnosti restorana i ostalih objekata za pripremu i usluživanje hrane

	
	
	56.21
	Djelatnosti keteringa

	
	
	56.29
	Ostale djelatnosti pripreme i usluživanja hrane

	
	
	56.30
	Djelatnosti pripreme i usluživanja pića

	2.
	N
	77.21
	Iznajmljivanje i davanje u zakup (leasing) opreme za rekreaciju i sport

	
	
	77.34
	  Iznajmljivanje i davanje u zakup (leasing) plovnih prijevoznih sredstava

	
	
	79.11
	Djelatnosti putničkih agencija

	
	
	79.12
	Djelatnosti turoperatera

	
	
	79.90
	Ostale rezervacijske usluge i djelatnosti povezane s njima

	3.
	R
	93.21
	Djelatnosti zabavnih i tematskih parkova


b) da su registrovani do 31.12.2025.godine i imaju sjedište na području Kantona;
c) imaju pozitivno poslovanje u 2025 godini;
d) da upošljavaju najmanje jednog (1) radnika (uključujući vlasnika) zaključno sa danom objave Javnog poziva; 

e) da osiguraju vlastito sufinansiranje u ukupnoj vrijednosti projekta minimalno 40 %;
f) da uredno izmiruju direktne poreze, doprinose za PIO/MIO i zdravstveno osiguranje i ostale naknade, prihode i takse (podnosioci prijava koji imaju sklopljen sporazum o servisiranju duga sa poreskim organima u Bosni i Hercegovini neće biti uzeti u razmatranje);

g) da uredno izmiruju indirektne poreze, ostale naknade, prihode i takse, ukoliko su u sistemu PDV-a;
h) da nije pokrenut ili okončan postupak stečaja ili likvidacije ili postupak gašenja, obustave ili ograničenja poslovne aktivnosti;

i) da se protiv lica ovlaštenog za zastupanje ne vodi krivični postupak i nije pravosnažno

osuđeno za prekršaj i/ili počinjenje krivičnog djela organiziranog kriminala, korupcije,

prevare ili pranja novca u skladu sa važećim propisima u BiH;

j) da imaju izmirene obaveze po osnovu uplate boravišne takse (subjekti koji pružaju usluge smještaja);

k) da su opravdali sredstva dodjeljena po bilo kojem programu Ministarstva u prethodne tri godine ili izvršili svoju obavezu obavezu povrata sredstava te o istom obavijestili Ministarstvo uz prilaganje dokaza o izvršenom povratu, a sve do dana zatvaranja ovog Javnog poziva. 
IV UKUPAN IZNOS RASPOLOŽIVIH SREDSTAVA I IZNOS KOJI SE DODJELJUJE
Sredstva za implementaciju obezbjeđena su u Budžetu Ministarstva na ekonomskom kodu 614500 FAP004 - ,,Subvencije privatnim preduzećima i poduzetnicima - oblast turizma" u ukupnom iznosu od 1.000.000,00 KM od čega raspoređenih za mjeru ,,Jačanje konkurentnosti subjekata male privrede - fizička lica u turističko​-ugostiteljskoj djelatnosti“ iznos od 400.000,00 KM. 
Minimalni iznos sredstava za fizička lica po jednom korisniku iznosi 1.000,00 KM, a maksimalni 8.000,00 KM, osim za djelatnosti 56.21 Djelatnosti keteringa i 56.30 Djelatnosti pripreme i usluživanja pića gdje maksimalni iznos sredstava koji  se može odobriti iznosi 5.000,00 KM.
Ukoliko podnosioci prijava podnose prijave samo i isključivo za učešće na domaćim i međunarodnim sajmovima kao izlagači može se odobriti maksimalno do 2.000,00 KM.
V NAMJENA UTROŠKA SREDSTAVA
Sredstva iz tačke IV ovog Javnog poziva namjenjena su za sufinansiranje sljedećih prihvatljivih troškova: 
oprema kojom se omogućava pristup osobama sa invaliditetom u vanjske i unutrašnje prostore (liftovi, pristupne rampe i slično) i posebna sanitarna oprema za osobe sa invaliditetom (sanitarni čvorovi); nabavka softwerskih rješenja i hardwerske opreme; unutrašnje uređenje poslovnog prostora (materijal i usluge za građevinske i instalacijske radove); unutrašnje opremanje objekta opremom neophodnom za obavljanje djelatnosti, izuzev opreme isključene u stavu (4) ovog člana; nabavka sportske i rekreativne opreme za dodatne sadržaje (oprema za biciklizam, jahanje, pecanje, planinarenje, oprema za sportove, rekreativne i trim staze, oprema za kampovanje, oprema za vodeni turizam kao što su kanui, kajaci, čamci, splavovi, itd.); nabavka sigurnosne i zaštitne opreme (kacige, sigurnosni prsluci itd.); ulaganje u izgradnju stanica za punjenje električnih vozila; ulaganje u izgradnju, adaptaciju, sanaciju, dogradnju  i rekonstrukciju sportskih i rekreativnih terena (unutrašnjih i vanjskih), wellness i spa objekata, bazena, jacuzzija, dječijih igrališta; ulaganje u izgradnju, adaptaciju, sanaciju, dogradnju  i rekonstrukciju objekata za držanje životinja u sportske i turističke svrhe (npr. štale za konje i ostalo); postavljanje/izgradnju info tačaka ili suvenirnica, kućica za prodaju lokalnih proizvoda; brendiranje djelatnosti/ usluga/ proizvoda; promocija (promo materijali, brošure, video materijali), modernizacije i inovacije poslovnih procesa – uvođenja sistema međunarodnih standarda kvalitete kroz odgovarajuće konsultantske usluge i edukacije za certificiranje sistema i stjecanje prava ili obnavljanja upotrebe: ISO standardi i drugih međunarodnih standarda i učešće na domaćim i međunarodnim sajmovima kao izlagači.

Neprihvatljivi troškovi za koje se ne mogu koristiti sredstva su naročito: rabljene mašine, uređaji i oprema; stolovi i stolice za unutrašnje i vanjske prostore, uključujući jastuke, lounge sofe i garniture; podizanje krovnih konstrukcija; repromaterijal; vanjski građevinski radovi (osim prihvatljivih troškova navedenih u stavu (1) ovog člana); police osiguranja imovine i ljudi; kupovina i iznajmljivanje objekata, zemljišta, svih motornih i priključnih vozila; kupovina, obnova, rekonstrukcija ili modernizacija objekta za najam ili prodaju; plaće i doprinosi na plaće; nabavka roba i usluga od lica koja nisu registrovani poslovni subjekti kao i dobavljača koji spadaju u kategoriju povezanih lica sa podnosiocima prijava (isti vlasnik i/ili suvlasnik pravnog lica, vlasništvo i/ili suvlasništvo bračnog druga, i/ili srodnika u prvom koljenu, i/ili lica koja žive u istom domaćinstvu ili imaju međusobno povezane ili zajedničke investicije), cesije, krediti, leasing, kompenzacije i svi ostali troškovi koji nisu u skladu sa namjenom projekta iskazanom u Prijavnom obrascu.
VI ROK ZA IMPLEMENTACIJU PROJEKTA 

Rok za implementaciju projekta je šest (6) mjeseci od dana potpisivanja Ugovora o dodjeli sredstava.

VII ZABRANA OTUĐENJA SREDSTAVA I PRESTANAK OBAVLJANJA DJELATNOSTI

Korisnici koji dobiju sredstva po Programu i ovom Javnom pozivu ne mogu prestati sa radom, niti smiju nabavljena sredstva i opremu prodati niti na bilo koji drugi način otuđiti u periodu od minimalno jedne godine od dana potpisivanja Ugovora o dodjeli sredstava, a u suprotnom su u obavezi vratiti dodjeljena sredstva u cjelokupnom iznosu.

VIII KRITERIJI ZA ODABIR KORISNIKA
Kriteriji za odabir korisnika su:

1. Broj zaposlenih,

2. Broj zaposlenih iz ciljnih skupina (žene, mladi do 35 godina i osobe sa invaliditetom)
3. Visina vlastitog učešća u ukupnoj vrijednosti projekta (minimalno 40%),
4. Stepen razvijenosti jedinice lokalne uprave u kojoj posluje subjekt male privrede ,

5. Korištenje poticaja Ministarstva privrede u prethodne tri godine.
IX PRIJAVA PO JAVNOM POZIVU
Prijava na Javni poziv se vrši putem Prijavnog obrasca koji se preuzima direktno sa web stranice Vlade Kantona www.vladausk.ba (Aneks FL-I – koji je sastavni dio Programa) 
Fizička lica uz prijavni obrazac dostavljaju slijedeću dokumentaciju: 

a) Izjava o vlastitom učešću finansijskih sredstava za realizacij projekta (vlastito učešće u ukupnoj vrijednosti projekta minimalno 40% - propisana i dostupna na web stranici Vlade Kantona www.vladausk.ba (Aneks FL-II – koji je sastavni dio Programa) ovjerena pečatom podnosioca prijave i potpisana od strane ovlaštene osobe;  

b) Rješenje o registraciji (obavljanju djelatnosti) nadležnog gradskog/općinskog organa iz kojeg se može pouzdano utvrditi da se navedena djelatnost obavlja kao osnovno ili dodatno zanimanje  (ovjera ne starija od tri mjeseca od dana objave Javnog poziva); 
c) Ovjerena kopija Uvjerenja o poreznoj registraciji (ID broj) (ovjera ne starija od tri mjeseca od dana objave Javnog poziva); 
d) Ovjerena kopija Obavijesti o razvrstavanju subjekta prema djelatnosti usklađeno sa klasifikacijom djelatnsti KD BiH 2010  Federalni zavod za statistiku (ovjera ne starija od tri mjeseca od dana objave Javnog poziva); 
e) Original ili ovjerena fotokopija Uvjerenja od Porezne uprave o izmirenju direktnih poreza, ostalih naknada, prihoda i taksa, doprinosa za PIO/MIO i doprinosa za zdravstveno zdravstveno osiguranje za sve uposlene radnike (ne starije od tri mjeseca od dana objave Javnog poziva);
f) Original ili ovjerena fotokopija Uvjerenja o urednom izmirenju  indirektnih poreza ostalih naknada, prihoda i taksa od Uprave za indirektno oporezivanje (ukoliko je u sistemu PDV-a) (ne starije od tri mjeseca od dana objave Javnog poziva) ili Izjava podnosioca prijave da isti nije u sistemu PDV-a, potpisana i ovjerena od strane podnosioca prijave;

g) Potvrda da su izmirene obaveze po osnovu uplate boravišne takse  (dostavljaju subjekti koji pružaju usluge smještaja)

h) Original ili ovjerena kopija Liste osiguranika izdana od strane Porezne uprave ne starija od 30 dana od dana objave Javnog poziva;

i) Kopija Specifikacija za utvrđivanje dohotka od samostalne djelatnosti (Obrazac SPR-1053) za 2025. godinu sa pečatom prijema Porezne uprave ili šifrom DLN ili Rješenje o paušalnom plaćanju poreza;

j) Original ili ovjerena kopija potvrde općinskog/gradskog organa uprave da nije pokrenut postupak gašenja, obustave ili ograničenja poslovne aktivnosti (ne starija od tri mjeseca od dana objave Javnog poziva);

k) Izjava podnosioca prijave o pripadnosti/nepripadnosti uposlenika sa liste osiguranika o ciljnim skupinama (žene, mladi do 35 godina i osobe sa invaliditetom), potpisana i ovjerena od strane podnosioca prijave (Aneks FL-III – koji je sastavni dio Programa); 
l) Izjava da se protiv lica ovlaštenog za zastupanje ne vodi krivični postupak i nije pravosnažno osuđen za prekršaj i/ili počinjenje krivičnog djela organiziranog kriminala, korupcije, prevare ili pranja novca u skladu sa važećim propisima u BiH – propisana i dostupna na web stranici Vlade Kantona, ovjerena pečatom podnosioca prijave i potpisana od strane ovlaštene osobe, ovjerena i od strane nadležnog gradskog/općinskog organa ili notara (Aneks FL-IV – koji je sastavni dio Programa); 

m) Kopija dokumenta iz kojeg je vidljiv broj transakcijskog računa (ne može se mijenjati u proceduri dodjele sredstava) na koji će se sredstva doznačiti (ugovor, karton deponovanih potpisa, potvrda);

n) Ponude ili predračuna sa uključenom tehničkom specifikacijom troškova, izdana od odgovarajućeg poslovnog subjekta, za sve namjene utroška sredstava navedene u Prijavnom obrascu. Ponude ili predračuni sa uključenim tehničkim specifikacijama ne mogu biti od dobavljača koji spadaju u kategoriju povezanih lica sa podnosiocima prijava (isti vlasnik i/ili suvlasnik pravnog lica, vlasništvo i/ili suvlasništvo bračnog druga, i/ili srodnika u prvom koljenu, i/ili lica koja žive u istom domaćinstvu ili imaju međusobno povezane ili zajedničke investicije). Dostavljena ponuda ili predračun ne smiju biti stariji od dana objave Javnog poziva. Ukoliko se radi o ino ponudi ista mora biti prevedena, potpisana i ovjerena o strane sudskog tumača;

o) Izjava o primljenim pomoćima male vrijednosti (de minimis pomoć), potpisana i ovjerena pečatom podnosioca prijave (dostupna na web stranici Vlade Kantona www.vladausk.ba) (Aneks FL-V – koji je sastavni dio Programa).

Podnosioci prijava podnose samo jednu prijavu po jednoj mjeri iz ovog Programa, a u slučaju više prijava istog podnosioca sve prijave će biti odbačene kao neosnovane i neće biti predmet daljeg razmatranja. Također, prijava podnosioca koji je ostvario pravo na poticaj po Javnom pozivu ovog Ministarstva po Programu poticaja razvoja male privrede za 2026. godinu biti će odbačena. 
Prijave koje ne sadrže kompletnu dokumentaciju koja se traži Javnim pozivom će biti odbačene kao nepotpune i neće biti predmet daljeg razmatranja.

Neblagovremene prijave neće se uzeti u razmatranje;

X OBRADA PRIJAVA I IZBOR KORISNIKA
Za obradu prijava po Javnom pozivu za odabir korisnika sredstava po Programu poticaja razvoja turizma za 2026. godinu po mjeri „Jačanje konkurentnosti subjekata male privrede- fizička lica u turističko-ugostiteljskoj djelatnosti“ ministrica Ministarstva privrede (u daljem tekstu: Ministrica) Rješenjem imenuje Komisiju.
Komisija ima zadatak da u skladu sa kriterijama i procedurama utvrđenim Programom poticaja razvoja turizma za 2026. godinu i Javnim pozivom izvrši evaluaciju i bodovanje, sačini preliminarne rang liste korisnika sredstava (fizičkih lica) i liste aplikanata (fizičkih lica) čije su prijave neblagovremene, nepotpune i neosnovane, te iste dostavi Ministrici. Liste se objavljuju na web stranici Vlade Kantona: www.vladausk.ba.
Na objavljene liste subjekti male privrede, imaju pravo prigovora koji se podnosi Ministarstvu u pisanoj formi, u roku od osam (8) dana od dana objavljivanja listi na web stranici Vlade Kantona: www.vladausk.ba.
Nakon isteka roka za prigovor i nakon rješavanja po uloženim prigovorima u roku od 8 dana od dana isteka roka za podnošenje prigovora, Ministrica donosi Konačnu rang listu korisnika sredstava sa ukupnim brojem bodova i iznosom odobrenih poticajnih sredstava, na koje Vlada Kantona daje saglasnost i iste se objavljuje na web stranici Vlade Kantona.

XI NAČIN DOSTAVLJANJA PRIJAVA
Prijave sa potrebnom dokumentacijom dostavljaju se neposredno na protokol Vlade Kantona ili preporučeno putem pošte, na adresu: 
Ministarstvo privrede Unsko-sanskog kantona, Alije Đerzeleza 2, 77 000 Bihać,

sa naznakom:
Prijava po Javnom pozivu 

 „Jačanje konkurentnosti subjekata male privrede- fizička lica u turističko-ugostiteljskoj djelatnosti“
„NE OTVARAJ“

Rok za podnošenje prijava je 20 (dvadeset) dana od dana objave Javnog poziva.

Neblagovremene prijave koje su dostavljene nakon isteka roka određenog Javnim pozivom neće se uzeti u razmatranje i iste se ne vraćaju podnosiocima prijava.

XII IZVJEŠTAJ O UTROŠKU SREDSTAVA
Korisnici sredstava su dužni pravdati utrošak ukupnih sredstava (ukupna vrijednost projekta)  predviđenih za realizaciju projekta, kako vlastitih tako i dodijeljenih sredstava. Izuzetno, može se izvršiti izmjena utroška sredstava najviše u visini do 20 % ukupne vrijednosti dodijeljenih sredstava. 
Korisnici sredstava su obavezni dodijeljena sredstva po Programu i ovom Javnom pozivu koristiti namjenski i dužni su dostaviti Izvještaj na propisanom obrascu „Izvještaj o utrošku sredstava“ (Aneks FL-VI propisan i dostupan na web stranici Vlade Kantona www.vladausk.ba), sa kompletnom dokumentacijom kojom se dokazuje namjenski utrošak sredstava.
Rok za dostavu Izvještaja je najkasnije 15 dana od dana isteka roka za  implementaciju projekta.

Nedostavljanje Izvještaja o utrošku sredstava, kao i nenamjenski ili neopravdan utrošak sredstava predstavljaju razlog za povrat sredstava.

Programom poticaja razvoja turizma za 2026. godinu detaljno je definisana dokumentacija kojom se pravda namjenski utrošak sredstava, a ista će se regulisati i Ugovorom o dodjeli sredstava.

XIII POVRAT DODIJELJENIH SREDSTAVA

Ministarstvo će korisniku sredstava rješenjem narediti povrat cjelokupnog ili dijela iznosa dodijeljenih sredstava u procentualnom učešću Ministarstva ako utvrdi da su dodijeljena sredstva upotrijebljena suprotno odredbama Zakona o poticaju razvoja male privrede, Programa, ovog javnog poziva ili ugovora o dodjeli sredstava.
XIV OSTALE INFORMACIJE
U slučaju da se nakon provedenog Javnog poziva i odabira korisnika sredstava po pojedinačnoj poticajnoj mjeri ne utroše planirana financijska sredstva za implementaciju definisana članom 4. Programa, sredstva će se preraspodijeliti na poticajnu mjeru za koju planirana sredstva nisu dovoljna, a o kojima će Ministarstvo predložiti Vladi Kantona Odluku o izmjeni Odluke o usvajanju Programa utroška sredstava „Subvencije privatnim preduzećima i poduzetnicima-oblast turizma“ iz Budžeta Unsko-sanskog kantona-Ministarstvo privrede za 2026. godinu po Programu poticaja razvoja turizma za 2026. godinu.

Sredstva se dodjeljuju korisnicima u skladu sa bodovnim Konačnim rang listama korisnika sredstava do utroška sredstava predviđenih za implemetaciju pojedinačne poticajne mjere, a nakon eventualne preraspodjele gore definisane.

Sredstva iz Tačke IV. Javnog poziva se dodjeljuju u vidu državne pomoći male vrijednosti (de minimis pomoć). Državna pomoć male vrijednosti predstavlja pomoć jednom privrednom subjektu za bilo koju svrhu koja se dodjeljuje jednom ili više puta i koja ne prelazi iznos od 300.000 EUR u tri uzastopne fiskalne godine shodno članu 2. stav (1) tačka c) Zakona o sistemu državne pomoći u Bosni i Hercegovini („Službeni glasnik BiH“ broj: 10/12 i 39/20).

U postupku po Javnom pozivu Ministarstvo zadržava pravo da poništi Javni poziv u bilo koje vrijeme do zaključenja ugovora, bez obaveze pismenog ili usmenog obrazloženja.

U slučaju nedostatka sredstava u Budžetu Kantona obustavlja se realizacija dodjele sredstava.

Ministarstvo ne snosi troškove nastale u vezi sa prijavom na Javni poziv.

Zaprimljena dokumentacija će se vratiti podnosiocima prijava samo na pismeni zahtjev, u slučaju poništavanja Javnog poziva ili obustave postupka usljed nedostatka sredstava u Budžetu Kantona. 

Za dodatne informacije podnosioci prijava na ovaj Javni poziv se upućuju na odredbe Programa poticaja razvoja turizma za 2026. godinu koji je objavljen na web stranici Vlade Kantona www.vladausk.ba kao i na e-mail adresu: turizam.privreda@vladausk.ba
U Bihaću, dana, 26.08.2026. godine
                                                                                                                  Ministrica:

                                                                                                                         Samra Mehić, scr. 
